**Markus Søberg** (s. 22. huhtikuuta 1995 Oslo, Norja) on norjalais-yhdysvaltalainen jääkiekkoilija, joka pelaa GET-ligaenin Stavanger Oilersissa. Hän on pelipaikaltaan oikea laitahyökkääjä ja laukoo oikealta.

Ura
---

### Seuraura

Søberg on Manglerud Starin kasvatti. Hän voitti seurassa Norjan U17-juniorisarjan mestaruuden vuosina 2010 ja 2011. Kauden 2010–2011 Søberg aloitti Ruotsissa MODO Hockeyn J18-junioreissa, mutta hän palasi kuitenkin kesken kauden Manglerudiin ja voitti koko kevään 2011 pudotuspelien piste- ja maalipörssin tehoilla 9+7=16. Samalla kaudella Søberg pelasi myös seuran U19-junioreissa, joiden paras maalintekijä hän oli ja jakoi sisäisen pistepörssin voiton Magnus Fischerin kanssa tehoilla 21+15=36. Søberg oli Manglerudin paras maalintekijä myös kevään 2011 pudotuspeleissä neljällä osumallaan.

Kaudeksi 2011–2012 Søberg siirtyi taas Ruotsiin ja Frölunda HC:n J18-junioreihin. Hän oli J18 Elitissä joukkueen paras pistemies ja maalintekijä tehoilla 19+11=30. Søberg pelasi ison osan kaudestaan myös Frölundan J20-junioreissa. Kaudella 2012–2013, kevään 2013 pudotuspeleissä hän oli tehoilla 5+1=6 joukkueen paras maalintekijä ja jakoi sisäisen pistepörssin voiton Erik Karlssonin kanssa. Columbus Blue Jackets varasi Søbergin kuudennella kierroksella 165. pelaajana NHL:n varaustilaisuudessa 2013. Kaudella 2013–2014 hän oli Frölundan J20-junioreiden paras maalintekijä ja toiseksi paras pistemies Robin Söderqvistin kanssa tehoilla 21+17=38. Søberg jakoi koko J20 SuperElitin maalipörssin kuudennen sijan Färjestad BK:n Johan Olofssonin ja August Gunnarssonin kanssa. Hän edusti Frölundaa kauden aikana myös Junior Club World Cupissa. Søberg debytoi kauden aikana myös seuran SHL-joukkueessa. Hän pelasi ensimmäisen ja kauden ainoaksi jääneen SHL-ottelunsa 7. maaliskuuta 2014 vieraissa AIK IF:ää vastaan.

Vuonna 2014 Søbergin varasi sekä Sioux City Musketeers 149. pelaajana USHL:n varaustilaisuudessa että OHL-joukkue Windsor Spitfires 34. pelaajana CHL:n varaustilaisuudessa. Hän päätti siirtyä kaudeksi 2014–2015 Spitfiresiin, jonka varakapteeniksi Søberg myös nousi. Kesken kauden 2015–2016 hän kuitenkin jätti joukkueen ja siirtyi tammikuussa 2016 kotimaahansa Vålerenga IF:n joukkueeseen pelaamaan GET-ligaenia. Søberg teki loppukaudella 13 runkosarja- ja 11 playoff-ottelussa tehot 1+3=4. Kaudeksi 2016–2017 hän siirtyi jatkamaan GET-ligaen -uraansa vuoden mittaisella sopimuksella Stavanger Oilersin riveihin. Ensimmäisellä kokonaisella pääsarjakaudellaab 2016–2017 Søberg teki 30 runkosarjaottelussa tehot 13+15=28, 12 playoff-ottelussa tehot 1+4=5 ja neljässä Mestarien liigan ottelussa tehot 1+1=2. Hän voitti kauden päätteeksi Norjan-mestaruuden.

### Maajoukkueura

Søberg pelasi alle 20-vuotiaiden MM-kilpailuissa vuonna 2014 sekä IA-divisioonan MM-kilpailuissa vuosina 2012 (pronssia), 2013 (kultaa) ja 2015 (hopeaa). Hän pelasi myös alle 18-vuotiaiden MM-kilpailuissa vuonna 2011 sekä IA-divisioonan MM-kilpailuissa vuosina 2012 ja 2013. Viimeisimmässä turnauksessa Søberg toimi Norjan varakapteenina ja hän voitti koko turnauksen piste- ja maalipörssin tehoilla 8+5=13. Hänet palkittiin turnauksen parhaana hyökkääjänä ja Norjan parhaana pelaajana.

Norjan A-maajoukkueessa Søberg on pelannut kaksi ottelua tehopistein 1+1=2.

Muuta
-----

Søbergin isoveli Steffen pelaa maalivahtina Vålerengassa ja on Washington Capitalsin varaus vuodelta 2011. Heidän äitinsä on kotoisin Yhdysvalloista.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2010–2011 | Manglerud Star | Norja U19 | 14 | 21 | 15 | 36 | 22 | 3 | 4 | 0 | 4 | 4 | U18 | 6 | 1 | 2 | 3 | 4 |
| 2011–2012 | Frölunda HC | SuperElit | 25 | 5 | 5 | 10 | 14 | – | – | – | – | – | U18d1 A | 5 | 3 | 5 | 8 | 4 |
|  |  |  |  |  |  |  |  |  |  |  |  |  | JMMd1 A | 4 | 0 | 0 | 0 | 4 |
| 2012–2013 | Frölunda HC | SuperElit | 36 | 10 | 16 | 26 | 20 | 6 | 5 | 1 | 6 | 4 | U18d1 A | 5 | 8 | 5 | 13 | 10 |
|  |  |  |  |  |  |  |  |  |  |  |  |  | JMMd1 A | 5 | 1 | 5 | 6 | 2 |
| 2013–2014 | Frölunda HC | SuperElit | 45 | 21 | 17 | 38 | 40 | 3 | 1 | 0 | 1 | 6 | JMM | 5 | 0 | 1 | 1 | 4 |
|  | Frölunda HC | SHL | 1 | 0 | 0 | 0 | 0 | – | – | – | – | – |
| 2014–2015 | Windsor Spitfires | OHL | 61 | 13 | 17 | 30 | 26 | – | – | – | – | – | JMMd1 A | 4 | 3 | 3 | 6 | 2 |
| 2015–2016 | Windsor Spitfires | OHL | 22 | 3 | 5 | 8 | 10 | – | – | – | – | – |
|  | Vålerenga IF | Norja | 13 | 1 | 3 | 4 | 6 | 11 | 0 | 0 | 0 | 0 |
| 2016–2017 | Stavanger Oilers | Norja | 30 | 13 | 15 | 28 | 6 | 12 | 1 | 4 | 5 | 4 |
| 2017–2018 | Stavanger Oilers | Norja | 42 | 11 | 7 | 18 | 10 | 5 | 0 | 1 | 1 | 4 |
| 2018–2019 | Stavanger Oilers | Norja | 48 | 10 | 20 | 30 | 32 | 2 | 0 | 0 | 0 | 2 |
| 4 kautta | yhteensä | Norja | 133 | 35 | 45 | 80 | 54 | 30 | 1 | 5 | 6 | 10 |
| 1 kausi | yhteensä | SHL | 1 | 0 | 0 | 0 | 0 | – | – | – | – | – |

Lähteet
-------

* Markus Søberg The Internet Hockey Databasessa (englanniksi)
* Markus Søberg *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Markus Søberg *Elite Prospects*. Everysport Media Group AB.  (englanniksi)
2. ↑  Millner, Alexander: HG på HM: Frölunda *Hockeymagagasinet.com*.  27.5.2011. Ocast AB. Viitattu 30.12.2014. (ruotsiksi)
3. ↑  Ohlsson, Axel: 18-åriga debutantduon får chansen i Frölunda *expressen.se*.  8.3.2014. AB Kvällstidningen Expressen. Viitattu 6.11.2016. (ruotsiksi)
4. ↑  SOBERG AGREES TO JOIN SPITFIRES  8.7.2014. Windsor Spitfires. Viitattu 30.12.2014. (englanniksi)
5. ↑  Flykind, Kjetil: Shampo og VIF henter stortalent *aftenposten.no*.  17.1.2016. Schibsted ASA. Viitattu 18.1.2016. (norjaksi)
6. ↑  Garvik, Kjetil: Søberg og Hoff i Oilersdrakt *oilers.no*.  13.6.2016. Stavanger Oilers AS.  Arkistoitu 15.6.2016. Viitattu 13.6.2016. (norjaksi)
7. ↑  Landvogt, Chapin: 2011 Prospects: Norway’s top hockey brothers opened eyes at the IIHF U-18 WJC *hockeysfuture.com*.  21.5.2011. CraveOnline Media, LLC; Evolve Media, LLC company. Viitattu 12.6.2016. (englanniksi)